¿Nitre testiko Jehovakwe nibe tä jökräbiti tibien?\nLEER EN afrikáans albanés alemán amárico armenio armenio occidental azerí azerí (alfabeto cirílico) bajo alemán bassa de Camerún batako toba becol birmano bislama boulou búlgaro camboyano catalán cebuano checo chichewa chin haka chino mandarín (simplificado) chino mandarín (tradicional) chitonga chitumbuka chol cingalés citonga congo coreano criollo haitiano croata dangme danés endebele de Zimbabue enzema eslovaco esloveno estonio ewé fanti feroés finlandés fiyiano fon francés ga gallego galés georgiano griego groenlandés guaraní gun hausa hebreo hiligaynon hindi holandés húngaro iban ibo ilocano indonesio inglés italiano japonés javanés kabiye kachin kannada kaonde kayin sgaw kazajo kikuyu kiniaruanda kirguís kirundi letón lingala lituano macedonio malayo malayálam malgache maltés mam maya nepalés ngäbere noruego náhuatl de la Huasteca náhuatl del centro náhuatl del norte de Puebla oromo pangasinán persa pidgin de las islas Salomón polaco portugués portugués europeo punyabí quechua ayacuchano quechua cuzqueño quichua de Imbabura rarotongués romaní de Macedonia (alfabeto cirílico) rumano ruso sepedi serbio (alfabeto cirílico) serbio (alfabeto latino) setsuana shona silozi suajili sueco suliare sundanés tagalo tahitiano tai tamil tayik telugu tetun dili tigriña tivo tojolabal tongano totonaco tsonga turco twi tártaro ucraniano uhobo uigur (alfabeto cirílico) urdu uzbeko valenciano vascuence vendal vietnamita wallisiano xhosa yoruba zapoteco del istmo zulú árabe\nSribi Ngöbökwe nuainbare kä 2018 yete *\nNitre testiko Jehovakwe tä kä jökräbiti tibien\nKukwe drieta nunkwe kä aune juta te\n¿Nire nire kädekata testiko Jehovakwe?\nNitre tä gobran Ngöbökwe kukwei driere sö kratire kratire ye aibe kädekata testiko Jehovakwe (Mateo 24:14). Nitre Testiko ja ngökanina ñöte aune nitre jämi ja ngökö ñöte akwa niena kukwe driere ye täinta arato.\n¿Ngwian biandre ni kädekakäre testiko Jehovakwe?\nÑakare. Ngwian biandre ye ñan ai köböire nitre täindre Testiko erere o sribi biandre ie sribikäre juta Ngöbökwe yete (Hechos 8:18-20). Ne madakäre, nire nire tä ngwian bien ye ñaka mikata gare. Nitre Testiko jökrä tä ja die aune ngwian bätä dre dre raba nuainne yebiti sribire gwairebe sribi Ngöbökwe nuainkäre (2 Corintios 9:7).\n¿Ñokänti tä nemen gare nire nire tä kukwe driere sö kratire kratire te?\nNitre Testiko itire itire tä sribi Ngöbökwe nuainne sö kratire kratire te ye tätre bien akwle konkrekasion känti tätre ja ükökrö yete.\nSribi Ngöbökwe nuainbare kwetre ye täinta jökrä aune juanta sukursalte. Ye bitikäre, juta keteitire keteitire o kä ruäre känti käkwe sribi Ngöbökwe nuainbare ño ye jökrä sukursal tä juen central mundial ie.\nSribi Ngöbökwe mikata krüte kä kwati te angwane * tä nemen gare nitre nibe Testiko tä kä ketare ketare tibien. Ye bitikäre ye jökrä täinta köböire tä nemen gare nitre nibe Testiko tä kä jökräbiti tibien. Juta keteitire keteitire ye sribi Ngöbökwe nuainbare ño ye mikata gare sección “Por todo el mundo“ internet käi nunkwe yete. Kukwe mikata gare ye tä nun dimike krubäte, nitre kristiano kira abokänbätä namani bare ye erere (Hechos 2:41; 4:4; 15:3).\n¿Nitre ñaka tä kukwe driere akwa tä ja tötike Bibliabätä o ja ükökrö gätäbätä ye täinta siba?\nÑaka täinta ni Testiko erere, akwa kätä nemen juto nunbätä niaratre tä ja ükökrö nunbe yebätä. Nitre ye tä kwen Jesús Ja Nire Biani Ngwanta Törö Jai kä kwatire kwatire yebätä. Nitre Testiko aune nitre ñaka Testiko tä kwen gätä yebätä ye täinta jökrä keteitibe, akwa nitre nibe Testiko ye aibe diandrekä angwane raba nemen gare ni nibe ñaka Testiko nükani gätä yebätä. Ñodre kä 2018 yete nitre 20,329,317 nükani Jesús Ja Nire Biani Ngwaninta Törö Jai yebätä.\nNitre kwati ñaka kwen gätä nuainta nunkwe yebätä ye tötikata Bibliabätä aune ütiä kärä ñaka ietre. Kä 2018 yete nitre 10,079,709 tötikabare Bibliabätä sö kratire kratire yete. Nitre kwati ye tötikani ja näirebe bäsi.\n¿Censo nuainta ye ngwane ñobätä nitre testiko Jehová tä bäri kwati munta täine ye kräke?\nCenso nuainta ye ngwane nitre jökrä ie ngwantarita kukwe meden mikata täte kwetre. Ñodre, Oficina del Censo de Estados Unidos käkwe mikani gare kukwe ngwantarita nitre ie ne kwe “niaratre tä kukwe meden mike täte ye mikadre gare kwetre aune ye ererebätä täinta”. Kukwe ye nitre tä niere jerekäbe akwa ñan tä nuainne metre. Nitre tä ja bien jerekabe testiko Jehovakwe ye nun ñaka täine, ñakare aune nitre tä Gobran Ngöbökwe kukwei driere aune sribi Ngöbökwe nuainta kwetre tä mike gare ye aibe täinta nunkwe.\n^ párr. 2 Sribi Ngöbökwe nuainta kä kwatire kwatire ye nunta täine sö 1 septiembre nemen 31 agosto kä mada jire yete. Ñodre, sribi Ngöbökwe nuainbare kä 2015 ye abokän kömikani 1 septiembre 2014 nemen 31 agosto 2015.\n^ párr. 16 Sribi Ngöbökwe nuainta kä kwatire kwatire ye nunta täine sö 1 septiembre nemen 31 agosto kä mada jire yete. Ñodre, sribi Ngöbökwe nuainbare kä 2015 ye abokän kömikani 1 septiembre 2014 nemen 31 agosto 2015.